Obrazložitev:

V veljavnem Navodilu za uveljavljanje pravice zavarovanih oseb do prevoza z reševalnimi in drugimi vozili v obveznem zdravstvenem zavarovanju (v nadaljnjem besedilu: Navodilo) je določeno, da se v primeru reševalnega prevoza na in z dialize listina Nalog za reševalni prevoz (v nadaljnjem besedilu: Nalog) izda z veljavnostjo največ do konca tekočega koledarskega leta. V primeru, če je Nalog izdan konec tekočega koledarskega leta, morajo izvajalci v najkrajšem možnem času po preteku koledarskega leta ponovno izdati nalog (npr. Nalog je bil izdan v decembru tekočega leta, nov nalog pa je potrebno izdati takoj v začetku januarja naslednjega leta, če je reševalni prevoz potreben in utemeljen). Navedeno pomeni dodatno administrativno breme tako za izvajalce (izdaja večjega števila Nalogov) kot tudi za zavarovane osebe, ki morajo ponovno do pristojnega zdravnika, velikokrat zgolj zaradi ponovne izdaje Naloga.

Ker je smiselno, da se v primerih reševalnih prevozov na in z dialize, ko gre praviloma za dolgotrajno zdravljenje, Nalog izda za daljše obdobje, je bilo potrebno spremeniti besedilo v 8 – Veljavnost (točka 2 Podatki, ki jih izpolnjuje zdravnik v poglavju V. IZPOLNJEVANJE NALOGA), in sicer tako, da je sedaj določeno, da se v primeru reševalnega prevoza na in z dialize Nalog izda z veljavnostjo največ do enega leta (in ne več le do konca koledarskega leta).

Ljubljana, 29.3.2019